作者:白居易
標題:偶作寄朗之
內容:曆想為官日，無如刺史時。歡娛接賓客，飽暖及妻兒。自到東都後，安閒更得宜。分司勝刺史，致仕勝分司。何況園林下，欣然得朗之。仰名同舊識，為樂即新知。有雪先相訪，無花不作期。鬥醲幹釀酒，誇妙細吟詩。裡巷千來往，都門五別離。岐分兩回首，書到一開眉。葉落槐亭院，冰生竹閣池。雀羅誰問訊，鶴氅罷追隨。身與心俱病，容將力共衰。老來多健忘，唯不忘相思。